**ՆԱԽԱԳԻԾ 3**

**ՈՐՈՇՈՒՄ N -Ն**

**---------- 2020թ.**

ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՐԽԻՎԱՅԻՆ ՓԱՍՏԱԹՂԹԵՐԸ ՊԵՏԱԿԱՆ ՍԵՓԱԿԱՆՈՒԹՅԱՆ ՓՈԽԱՆՑԵԼՈՒ ՄԱՍԻՆ

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, «Արխիվային գործի մասին» Հայաստանի Հանրապետության օրենքի 6-րդ հոդվածի 1-ին մասի 2-րդ կետով և հաշվի առնելով համայնքի ղեկավարի առաջարկությունը, ***համայնքի ավագանին որոշում է.***

1․ Համայնքի սեփականություն հանդիսացող արխիվային փաստաթղթերը սեփականության իրավունքով փոխանցել Հայաստանի ազգային արխիվի Սյունիքի մարզային մասնաճյուղին, համաձայն թիվ 1 հավելվածի:

2․ Օրենքով նախատեսված փորձաքննությամբ արժեքավորված՝ ոչնչացման ենթակա փաստաթղթերը սահմանված կարգով ոչնչացման նպատակով փոխանցել Հայաստանի ազգային արխիվի Սյունիքի մարզային մասնաճյուղին, համաձայն թիվ 2 հավելվածի։

3․ Սույն որոշումից բխող գործառույթներն իրականացնել օրենսդրությամբ սահմանված կարգով:

**ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման նախագծի ընդունման նպատակն է մինչև 2015 թվականն ընդգրկող ժամանակաշրջանի արխիվային փաստաթղթերը, որոնք համապատասխան հանձնաժողովի կողմից իրականացված փորձաքննության արդյունքում արժեքավորվել են և առանձնացվել 2 խմբի (պահպանության ենթակա և ոչնչացման ենթակա փաստաթղթեր) հանձնել պետական արխիվ։

**ՏԵՂԵԿԱՆՔ**

**ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Համայնքի ավագանու նշված որոշման ընդունման կապակցությամբ համայնքի բյուջեում էական եկամուտների ավելացում կամ նվազեցում չի նախատեսվում: